[{"text_idx": "#000000", "text": "Pa\u0308rast rannapuhkust Chichiriviches on meie ja\u0308rgmine sihtkoht Andide pealinn Merida. Taas so\u0303it kohaliku bussiga ning seeja\u0308rel ku\u0308lmkappi meenutavas o\u0308o\u0308bussis. Merida erineb oluliselt senina\u0308htud linnadest. Selle linna kohta sobib o\u0308elda \u201cilus\u201d, sest kahe ma\u0308eaheliku vahel asuv kauni koloniaalarhitektuuriga linn pakub kahtlemata silmailu. Kahjuks ei to\u0308o\u0308ta kuulus 12 km pikkune ko\u0308israudtee, mis viib u\u0308le 5000 meetri ko\u0303rgusele. Kui ko\u0308israudteed la\u0308hedalt na\u0308eme, tundub, et vo\u0303ib-olla on isegi hea, et see ei to\u0308o\u0308ta... Eriti usaldusva\u0308a\u0308rset muljet see kaaderva\u0308rk igal juhul ei ja\u0308ta. Teeme paar poliitiliselt ebakorrektset fotot Chavezi valimisreklaami ko\u0303rval ning ja\u0308tkame ringka\u0308iku linnas."}, {"text_idx": "#000001", "text": "Et meil on plaan ka Andides ringi so\u0303ita ning mo\u0303ni ko\u0303rgem tipp vallutada, peame leidma reisbu\u0308roo, kellega kokkuleppele saada. Meie o\u0303nneks on see va\u0308ga lihtne - ko\u0303ik bu\u0308rood on koondunud u\u0308hele ta\u0308navale, mis juhuslikult on sama ta\u0308nav, kus asub meie posada. Eriti hea on see, et siin linnas osatakse mo\u0303nevo\u0303rra inglise keelt. Nii la\u0308heb ma\u0308gimatka broneerimine ladusalt. Saame endale inglise keelt oskava ro\u0303o\u0303msa giid-autojuhi (et autojuht on ro\u0303o\u0303mus pole muidugi ime, kui bensiin maksab Eesti rahas umbes 25-35 senti liiter ). U\u0308ks vaatamisva\u0308a\u0308rsus ongi autojuht ise. Mees laulab ja tantsib so\u0303idu ajal ning tema so\u0303idustiili puhul reisijatel adrenaliinipuuduse u\u0308le kurta ei tule. Et kurvistel ma\u0308giteedel julgem so\u0303ita oleks, ostab autojuht meile kohalikku napsi, mida so\u0303idu ajal u\u0308hiselt tarbima, sh tema ise."}, {"text_idx": "#000002", "text": "Ma\u0308gedehuvilisele, kes samas ei ole eriline alpinist, on Venezuela ideaalne. Siin saab ka\u0308ia peaaegu samal ko\u0303rgusel kui Mont Blanc, kuid oluliselt va\u0308iksema pingutusega. Ko\u0303rgeim punkt, kuhu autoga so\u0303ita saab on 4200 meetrit merepinnast ning otsustamegi piirduda selle vallutusega. Nii ko\u0303rgel on pa\u0308ris jahe, kuigi lund ja miinuskraade o\u0303nneks mitte. Lund on na\u0308ha vaid Venezuela ko\u0303rgeimal ma\u0308etipul Pico Bolivaril, kuid sealgi ei ja\u0308tkuks seda vist suusatamiseks. Detsembrikuus on ju suvi. Igal juhul on vaated meeliu\u0308lendavad. Taimi on sellisel ko\u0303rgusel juba u\u0308sna va\u0308he (peamine, mis siin kasvab on frailejon), seega ei varja miski vo\u0303imsaid ma\u0308eno\u0303lvu. O\u0303nneks ei teki meist kellelgi ko\u0303rgusehaigust, seega vo\u0303tame veidi madalamal (u 3000-3500 m peal) ette ka paari-kolme tunnise jalgsimatka Laguna Negra (Musta ja\u0308rve) a\u0308a\u0308rde. U\u0308le 3000 meetri ko\u0303rgusel ko\u0303ndida on u\u0308sna huvitav kogemus - allama\u0308ge vo\u0303i siledal pinnal ko\u0303ndides on ko\u0303ik suurepa\u0308rane, aga igal va\u0308iksemalgi to\u0303usul on tunne nagu saabuks kohe infarktieelne seisund. Fu\u0308u\u0308silise pingutuse kompenseerib looduse ilu, sinna la\u0308heks iga kell uuesti. Ja\u0308rgmistel pa\u0308evadel tutvume Merida kaubandusvo\u0303rguga ja idu\u0308lliliste ma\u0308giku\u0308ladega Meridast lo\u0303una pool, kus on ma\u0308ed madalamad ja loodus va\u0308ga lopsakas. Palju on va\u0308ikeseid kosekesi, mis Canaimas na\u0308htule ku\u0308ll kordades alla ja\u0308a\u0308vad. Kohalikud ei ole koskesid vist u\u0308ldse ta\u0308hele pannud, sest mitmes kohas on tehtud tee peaaegu kose alla ning autoga tuleb pidevalt jo\u0303ekesi la\u0308bida. Tuleb tunnistada, et see tee na\u0308ib u\u0308sna ohtlik. Teel ku\u0308lastame muuhulgas primitiivset suhkrutehast, kus tehnika puuduja\u0308a\u0308ke kompenseerivad heas fu\u0308u\u0308silises vormis ja napis ro\u0303ivastuses noormehed, kes reisiseltskonna naisliikmetele rohkelt silmailu pakuvad"}, {"text_idx": "#000004", "text": "Kommenteerimiseks pead olema sisse loginud Travellerspoint-i."}, {"text_idx": "#000005", "text": "U\u0308ks meeldeja\u0308a\u0308v seiklusAsume teeleEsimesed muljed Chavezi-maastMuljeterohke o\u0308o\u0308 Ciudad BolivarisDz\u030cungliseiklusVahelduseks pisut koledustBussid ja kohalikud \u201csu\u0308steemid\u201dLinn, mille nime purjus inimene va\u0308lja o\u0308elda ei suudaKariibi mere piraadidMa\u0308gede lummuses"}]